‘बच्चे का शरीर सामान्य नहीं होता’
एेसे बच्चों की होती है जैनेटिक काउंसिलिंग
मां बनने में देरी से बच्चों में बढ़ रहा डाउन सिंड्रोम
समय के साथ गंभीर होती जा रही बीमारी
जिलेमें एक साल में एक हजार से अधिक महिलाएं 35 वर्ष से अधिक आयु में मां बनी हैं। महिला डॉक्टरों के अनुसार उच्च शिक्षा, अच्छी नौकरी और शादी से पहले आर्थिक रूप से समृद्ध होने की चाहत ही लेट डिलीवरी का कारण है। यही चाहत खतरनाक बीमारी डाउन सिंड्रोम का कारण बन रही है। जिले में डाउन सिंड्रोम से पीड़ित बच्चों की संख्या 100 से अधिक हो चुकी है। आम भाषा में इन बच्चों को मंगोल बच्चे कहा जाता है। स्वास्थ्य विभाग के अनुसार 1 हजार बच्चों में से 1 बच्चा डाउन सिंड्रोम नामक बीमारी से पीड़ित होता है। अब तक इस बीमारी का कोई इलाज नहीं है। सरकार द्वारा इस बीमारी से ग्रस्त बच्चों को प्रोत्साहन करने के लिए कुछ सुविधाएं दी जा रही हैं। सामाजिक कार्यकर्ता रमेश पुहाल ने कहा कि काफी लेट शादी होने का प्रचलन है। युवती की शादी के बारे में उसके माता-पिता को सही समय पर फैसला लेना चाहिए। सही समय पर ही डिलीवरी होनी चाहिए।
एमएस डॉ. आलोक जैन ने बताया कि सरकार डाउन सिंड्रोम से पीड़ित बच्चों के हैंडीकैप सर्टिफिकेट बनाती है। इसके तहत उन्हें प्रोत्साहन राशि भी मिलती है। सरकार की ओर से ऐसे बच्चों के लिए फिजियोथैरेपी भी होती है। मेडिकल कॉलेज स्तर पर काउंसिलिंग भी होती है। डॉक्टर महिलाओं को इस बीमारी के बारे में जागरूक करते हैं।
स्वास्थ्य विभाग की एसएमओ डॉ. निशि जिंदल ने कहा कि पहले शिक्षा का महत्व अब के मुकाबले काफी कम था। युवतियों की शादी 16-20 उम्र तक हो जाती थी। 22-26 उम्र तक उनकी डिलीवरी हो जाती थी। अब युवतियां 26 से 28 वर्ष आयु तक पढ़ाई करती हैं। इसके बाद बेहतर कॅरियर के लिए कई साल तक जॉब करती हैं। पहले खुद आर्थिक रूप से समृद्ध हाेने के बाद शादी की प्लानिंग होती है। शादी के बाद भी 3 से 4 साल तक मैरिज को एंजॉय करते हैं। तब युवती की उम्र 35 साल से अधिक हो जाती है। लेट डिलीवरी ही डाउन सिंड्रोम का सबसे बड़ा कारण है। बदलते समय के साथ साथ यह गंभीर होती जा रही है।
सिविल अस्पताल के वरिष्ठ बाल रोग चिकित्सक डॉ. दिनेश दहिया ने बताया कि डाउन सिंड्रोम का सबसे मुख्य कारण महिलाओं की लेट डिलीवरी है। लेट डिलीवरी के कारण महिलाओं के जीन में प्रॉब्लम शुरू होती है। सिंड्रोम विश्व की सबसे खतरनाक बीमारियों में से एक है। यह एक जेनेटिक समस्या है। इस बीमारी के होने का भी मुख्य कारण जीन ही है। इस बीमारी में बचपन से बच्चे का शरीर सामान्य नहीं होता। इसमें बच्चे की आंखें बड़ी, नाक चिपटी, चेहरा गोल, जीभ बाहर की ओर, सिर का साइज सामान्य से काफी छोटा होता है। माथा बड़ा होता है। तालवा ऊपर की ओर गहरा होता है। इस बीमारी से पीड़ित होने पर बच्चे का दिमाग पूरी तरह से विकसित नहीं हो पाता। वह शारीरिक रूप से पूर्ण रूप से कमजोर होता है। ना तो वह बच्चा सही प्रकार से बोल पाता और ना ही चल पाता। अगर किसी महिला को इस प्रकार का बच्चा होता है तो उसे अगली डिलीवरी के दौरान पहले तीन माह में ही इसका टेस्ट कराना होता है, ताकि गर्भ में पल रहे बच्चे के बारे में जानकारी मिल सके।
चिताजनक
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva